CELEX: 62010CN0609
Language: fi
Date: 2010-12-23 00:00:00
Title: Asia C-609/10 P: Valitus, jonka Dieter C. Umbach on tehnyt 23.12.2010 unionin yleisen tuomioistuimen (seitsemäs jaosto) asiassa T-474/08, Dieter C. Umbach v. Euroopan komissio, 21.10.2010 antamasta tuomiosta

19.3.2011   
            
            
               FI
            
            
               Euroopan unionin virallinen lehti
            
            
               C 89/8
            
         Valitus, jonka Dieter C. Umbach on tehnyt 23.12.2010 unionin yleisen tuomioistuimen (seitsemäs jaosto) asiassa T-474/08, Dieter C. Umbach v. Euroopan komissio, 21.10.2010 antamasta tuomiosta
   (Asia C-609/10 P)
   2011/C 89/16
   Oikeudenkäyntikieli: saksa
   
      Asianosaiset
   
   
      Valittaja: Dieter C. Umbach (edustaja: asianajaja M. Stephani)
   
      Muu osapuoli: Euroopan komissio
   
      Vaatimukset
   
   
               —
            
            
               Yleisen tuomioistuimen asiassa T-474/08, Umbach v. Euroopan komissio, 21.10.2010 antaman tuomion tuomiolauselman 1 kohta on kumottava,
            
         
               —
            
            
               Euroopan komission 2.9.2008 tekemä päätös D(2008) 6991 (asiakirjatunniste SG.E.3/MV/psi) on julistettava mitättömäksi
            
         
               —
            
            
               Euroopan komissio on velvoitettava korvaamaan yleisessä tuomioistuimessa käydystä menettelystä aiheutuneet oikeudenkäyntikulut ja tästä oikeudenkäynnistä aiheutuvat oikeudenkäyntikulut.
            
         
      Oikeudelliset perusteet ja pääasialliset perustelut
   
   Valitus koskee unionin yleisen tuomioistuimen (seitsemäs jaosto) asiassa T-474/08 21.10.2010 antamaa tuomiota, jolla hylättiin kantajan hakemus saada tutustua TACIS-sopimukseen sisältyviin tiettyihin asiakirjoihin ja jota valittaja tässä valituksessa vaatii kumottavaksi.
   Valittaja katsoo, että jo primaarioikeuteen perustuvien velvoitteiden ja erityisesti perusoikeuskirjan 41 artiklan 2 kohdan b alakohdan perusteella hänellä on oikeus tutustua itseään koskeviin asiakirjoihin etenkin käsillä olevassa tilanteessa, jossa Euroopan komissio on nostanut häntä vastaan takaisinmaksua koskevan kanteen erään jäsenvaltion tuomioistuimessa ja jossa hänen on välttämätöntä saada tutustua Euroopan komission asiakirjoihin voidakseen puolustautua kyseistä kannetta vastaan.
   Euroopan komissio puolestaan katsoo, että asiaan on sovellettava ainoastaan asetusta (EY) N:o 1049/2001 ja että sillä on näin ollen oikeus rajoittaa oikeutta tutustua asiakirjoihin tai jopa evätä se kokonaan.
   Valittaja katsoo asetuksen (EY) N:o 1049/2001 osalta, että siltä osin kuin kyseistä asetusta sovelletaan, Euroopan komission harkintavalta valittajan perusoikeuksien suhteen on rajoitettu, minkä seurauksena johdetun oikeuden perusteella päädytään samaan lopputulokseen kuin primaarioikeuden perusteella eli edellä mainittua perusoikeuskirjan määräystä soveltamalla.